《奉和袭美先辈悼鹤》
唐代·张贲

池塘萧索掩空笼，玉树同嗟一土中。莎径罢鸣唯泣露，

松轩休土但悲风。丹台旧氅难重缉，紫府新书岂更通。

云减雾消无处问，只留华发与衰翁。

作者简介：张贲[唐]（约公元八六七年前后在世），字润卿，南阳人。生卒年均不详，约唐懿宗咸通中前后在世。登大中进士第。尝隐于茅山。后寓吴中，与皮日休、陆龟蒙游。唐末，为广文博士。贲所作诗，今存十六首。（见全唐诗）